Diari Oficial de la Generalitat Valenciana


Sumari del DOGV 9534, del 15-02-2023 (2023/1236)

RESOLUCIÓ de 3 de febrer de 2023, de la Direcció General d'Agricultura, Ramaderia i Pesca, per la qual s'estableix el contingut bàsic de les resolucions de les autoritzacions de l'activitat d'aqüicultura.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9534

Data del DOGV
:   15-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1236


Data del document
:   03-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 3 de febrer de 2023, de la Direcció General d'Agricultura, Ramaderia i Pesca, per la qual s'estableix el contingut bàsic de les resolucions de les autoritzacions de l'activitat d'aqüicultura. [2023/1236]  
La Llei 5/2017, de 10 de febrer, de pesca marítima i aqüicultura de la Comunitat Valenciana, estableix en l'article 26.5 que el contingut bàsic de les autoritzacions concedides, relatiu a les característiques del cultiu i la seua ubicació, es publicarà en el Diari Oficial de la Generalitat Valenciana.  
El Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'estableixen les normes bàsiques d'organització espacial de l'aqüicultura marina, en el punt 6 de la disposició final primera disposa que mitjançant resolució de la persona titular de la direcció general competent en aqüicultura, s'establirà el contingut bàsic de les resolucions de les autoritzacions de l'activitat d'aqüicultura.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, estableix l'article 8 que la Direcció General d'Agricultura, Ramaderia i Pesca exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de pesca i aqüicultura.  
Per tot això, resolc:  
  
Establir el contingut bàsic de les autoritzacions de l'activitat d'aqüicultura que es publicarà en el Diari Oficial de la Generalitat Valenciana, i que serà el següent:  
a) Titular de l'activitat: nom, NIF i domicili social.  
b) Emplaçament de l'establiment i coordenades geogràfiques ETRS89.  
c) Superfície ocupada per l'establiment i volum del conjunt de recintes de cria o cultiu.  
d) Tipus de cria o cultiu, segons l'article 14.2, del Decret 236/2022 o normativa que el substituïsca.  
e) Espècies aqüícoles, capacitat de producció anual autoritzada i capacitat de l'establiment, segons l'article 3, del Decret 236/2022 o normativa que el substituïsca.  
f) Projecte tècnic presentat.  
g) Document de pronunciament ambiental.  
h) Document habilitant per a l'ocupació del domini públic (quan siga procedent) i termini atorgat o caducitat de la concessió.  
i) Proposta de la direcció territorial corresponent.  
j) Obligacions del titular:  
- Comunicar l'inici i fi d'obres.  
- Comunicar l'inici i fi de l'activitat.  
- Complir els condicionants i prescripcions establides en els instruments habilitants expedits pels òrgans competents.  
- Complir les condicions de primera venda i la informació de traçabilitat.  
- Comunicar les dades relatives a la producció i valor de les vendes.  
k) Causes d'extinció de l'autorització.  
l) Règim sancionador.  
m) Núm. de registre adjudicat.  
  
Aquesta resolució no posa fi a la via administrativa i contra aquesta es podrà interposar un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat a partir de l'endemà de la notificació d'aquesta resolució, de conformitat amb el que disposen els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 3 de febrer de 2023.- El director general d'Agricultura, Ramaderia i Pesca: Antonio Quintana Martínez.